b"\n_START_ARTICLE_\nCr\xc3\xadtica hist\xc3\xb2rica\n_START_PARAGRAPH_\nLa cr\xc3\xadtica hist\xc3\xb2rica \xc3\xa9s l'estudi i discerniment de fonts documentals sobre personatge o fets hist\xc3\xb2rics per tal d'establir-ne el grau d'autenticitat. Utilitza les ci\xc3\xa8ncies auxiliars com l'arqueologia, l'epigrafia, l'an\xc3\xa0lisi qu\xc3\xadmica de documents\xe2\x80\xa6 \xc3\x89s complementari al m\xc3\xa8tode filol\xc3\xb2gic de la cr\xc3\xadtica textual que estudia les caract\xc3\xa8ristiques d'un text independentment del seu suport material._NEWLINE_El m\xc3\xa8tode troba els seus arrels en l'Humanisme europeu des del segle XIV quan es va comen\xc3\xa7ar assajant estudiar texts i fonts documentals de manera objectiva, sense prejudici ideol\xc3\xb2gic o impediment dogm\xc3\xa0tic.  Autors com a Erasme de Rotterdam, Jean Mabillon, Daniel Papebroch, Federico Carlo Gravina, Nicol\xc3\xa1s Antonio, Johann Gottfried Eichhorn i Jos\xc3\xa9 S\xc3\xa1enz de Aguirre van comen\xc3\xa7ar la reconstrucci\xc3\xb3 objectiva del passat \xc2\xabmitjan\xc3\xa7ant la certificaci\xc3\xb3 aut\xc3\xa8ntica i fiable de les fonts\xc2\xbb. L'alacant\xc3\xad Manel Mart\xc3\xad i Saragoss\xc3\xa0 (1663-1737) va introduir aquest enfocament nou al Pa\xc3\xads Valenci\xc3\xa0. L'historiador barcelon\xc3\xad Josep Francesc de M\xc3\xb3ra i Cat\xc3\xa0 (1694-1762) va continuar l'estudi hist\xc3\xb2ric en el mateix sentit, tal com Manuel Mil\xc3\xa0 i Fontanals (1818-1884) al segle XIX perpetua la tradici\xc3\xb3 de no acceptar cap text com aforat de la cr\xc3\xadtica hist\xc3\xb2rica."